არი ლენოქსი

**კორტნი შანედ სოლტერი** (; დ. 26 მარტი, 1991, ვაშინგტონი, ვაშინგტონის შტატი, აშშ) —  ამერიკელი რიტმ-ენდ-ბლუზ მომღერალი. კარიერის დასაწყისში კონტრაქტი გააფორმა J. Cole-ის ხმისჩამწერ ლეიბლთან, Dreamville Records. პოპულარობა მოიპოვა პირველი EP-ის, Pho (2016) გამოსვლის შემდეგ. იმავე წელს J. Cole-თან ერთად გამოუშვა სიმღერა „Change". სადებიუტო სტუდიური ალბომი „Shea Butter Baby“ გამოვიდა 2019 წელს. მუსიკოსმა ითანამშრომლა Dreamville-თან კომპილაციურ ალბომებზე Revenge of the Dreamers II (2015) და Revenge of the Dreamers III (2019). ამ ალბომებმა ლენოქსს გრემის ჯილდოს ნომინაცია მოუტანა საუკეთესო რეპ ალბომის კატეგორიაში.

## ადრეული ცხოვრება 
არი ლენოქსი დაიბადა 1991 წლის 26 მარტს ვაშინგტონში. სწავლობდა უილსონის საშუალო სკოლასა და დიუკ ელინგტონის ხელოვნების სკოლაში. მუსიკოსმა თავისი სასცენო სახელი მერი ლენოქსისგან აიღო, რომელიც არის პერსონაჟი ფილმში „*The Secret Garden*“ (1993).

## კარიერა 
მუსიკოსმა თავისი ნამუშევრების ატვირთვა ინტერნეტში 2009 წელს დაიწყო. 2013 წელს გამოუშვა სადებიუტო მიქსტეიპი, Five Finger Discount და სადებიუტო EP, Ariography. 2014 წელს გამოუშვა სინგლი „Bound". 2015 წლის 21 ივლისს Omen-თან ერთად იმუშავა ნამუშევარზე „Sweat it Out“. 2015 წლის 8 დეკემბერს კონტრაქტი გააფორმა Dreamville Records-თან. მუსიკოსმა ითანამშრომლა Dreamville-თან კომპილაციურ ალბომებზე Revenge of the Dreamers II (2015) და Revenge of the Dreamers III (2019). 2016 წლის 21 ოქტომბერს გამოუშვა სადებიუტო EP სახელწოდებით „Pho“. იმავე წელს J. Cole-თან ერთად გამოუშვა სიმღერა „Change“.

2018 წლის 16 ივლისს გამოუშვა პირველი სინგლი, „Whipped Cream" სადებიუტო ალბომიდან, „Shea Butter Baby“. 9 ნოემბერს გამოუშვა კიდევ ორი სინგლი სახელწოდებით „40 Shades of Choke" და „Grampa". 13 ნოემბერს გამოუშვა კიდევ ორი ახალი სინგლი სახელწოდებით „No One" და „Pedigree". Creed II-ის საუნდტრეკისთვის J. Cole-თან  ერთად დაწერა ნამუშევარი სახელწოდებით „Shea Butter Baby" და გამოვიდა 2019 წლის 26 თებერვალს.

2019 წლის 12 მაისს დაიწყო პირველი სოლო ტურნე, რომელიც დასრულდა 14 ივნისს მის მშობლიურ ქალაქ ვაშინგტონში. სადებიუტო ალბომი „Shea Butter Baby“ გამოვიდა 2019 წლის 7 მაისს. მუსიკოსმა ასევე იმღერა ლიზოსთან ერთად „Cuz I Love You Too“-ის ტურნეზე. 2019 წლის დეკემბერში დაიწყო ტურნეს მეორე ნაწილი ევროპაში. 2020 წლის თებერვალში არი ლენოქსი მოხვდა BET-ის „მომავლის 40 შემსრულებლის" სიაში. 2020 წელს გამოუშვა რამდენიმე, მათ შორის „Bussit", „Chocolate Pomegranate" და „If You Want Me to Stay". ასევე გამოუშვა კოლაბორაციული კომპოზიციები Kiana Ledé-სთან, Skip Marley-თან, 6lack-სა და Spillage Village-თან ერთად.

2021 წლის 10 სექტემბერს გამოუშვა სინგლი Pressure". სიმღერა გახდა მისი პირველი სოლო სინგლი ბილბორდის ცხელ ასეულში. ნამუშევარი პირველ ადგილზე გავიდა რადიოში, ხოლო R&B/Hip-Hop Airplay-ში მესამე ადგილზე. 2022 წლის 31 მარტს Dreamville-ის კომპილაციური ალბომისთვის, „D-Day: A Gangsta Grillz Mixtape“, ჩაწერა სიმღერები „Coming Down" და „Blackberry Sap". 12 აგვისტოს გამოუშვა ახალი მეორე სინგლი „Hoodie" თავისი მეორე სტუდიური ალბომიდან „Age/Sex/Location". 31 აგვისტოს გამოუშვა ახალი EP „Away Message“.

## გავლენა და არტისტიზმი 
ლენოქსის თქმით მისი ხმა არის „დაუცველი, მაგრამ სულიერი; არასრულყოფილი, მაგრამ ლამაზი". მუსიკის მოყვარულებმა ლენოქსის ხმა ერიკა ბადუს შეადარეს. მუსიკოსის თქმით მის დისკოგრაფიაზე დიდი გავლენა იქონია სტერეოტიპებმა: „ზოგჯერ ქალებს გვათავსებენ იმ ყუთში, სადაც მხოლოდ გარკვეულ საკითხებზე უნდა ვისაუბროთ, მაგრამ მე მინდა ვიყო უფრო მამაცი და რისკიანი.“ არი ლენოქსმა მრავალ ინტერვიუში თქვა, რომ მასზე დიდი გავლენა მოახდინეს 90-იანი და 2000-იანი წლების რიტმ-ენდ-ბლუზ მომღერლებმა, როგორებიც არიან მერაია კერი, ერიკა ბადუ, დ'ანჯელო, ბილალი, უიტნი ჰიუსტონი, აალია, ლორინ ჰილი, ამერი, კიარა, SWV, მერი ჯეი ბლაიჯი, ტონი ბრექსტონი და მინი რიპერტონი. The Fader-თან ინტერვიუში მან ასევე აღნიშნა, რომ აღფრთოვანებულია კანიე უესტით. ჟურნალ Gateway-ის თქმით ლენოქსი ხმა „წარმატებით აერთიანებს კლასიკური Motown-ის, თანამედროვე რიტმ-ენდ-ბლუზისა და სოულის ელემენტებს“.

## დისკოგრაფია 
* *Shea Butter Baby* (2019)
* *Age/Sex/Location* (2022)

## რესურსები ინტერნეტში 
* ოფიციალური საიტი

## სქოლიო 
კატეგორია:დაბადებული 26 მარტი
კატეგორია:დაბადებული 1991
კატეგორია:ამერიკელი ქალი მომღერლები
კატეგორია:ამერიკელი სოულ-მომღერლები
კატეგორია:ამერიკელი რიტმ-ენდ-ბლუზის მუსიკოსები
კატეგორია:ამერიკელი რიტმ-ენდ-ბლუზ მომღერლები
კატეგორია:ცოცხალი ადამიანები